open-index/open-wikipedia-markdown huggingface dataset:
Георги Кабакчиев

**Георги П. Кабакчиев** е бугарски финансиер, просветен деец, благодетел и општественик.

## Биография
Роден е во 1862 година во Трново, тогаш во Османлиската империја. Завршува начално училиште во родниот град, а после тоа заминал за Женева, кадешто завршил гимназија. Покасно заминава за Бордо, кадешто завршува Виша трговска школа. Во учебната 1887/1888 година предавал во бугарската машка гимназија во Солун. После тоа учителствувал во Трновската машка гимназија, кадешто предавал до 1893 година. Од 1894 до 1902 година работел како виш чиновник во Бугарската народна банка.

## Наводи

Категорија:Учители во Солунската бугарска машка гимназија
Паскал Рачев

**Паскал Рачев** е бугарски учител, деец на доцната бугарска преродба.

## Биографија
Роден е во Трново, тогаш во Османлиската империја. Во 1879 година завршува на Роберт колеџ во Цариград. Во 1886 година е учител во Русе. Предавал во Разградското петокласно училиште во учебната 1888/1889 година. Интерниран е при управувањето на Стефан Стамболов.

Заминал за Солун, тогаш во Османлиската империја, привлечен од Бугарската екзархија. Предавал во бугарската гимназија во Солун во учебните 1891/1892 и 1892/1893 година. Во следната учебна 1893/1894 година Рачев е назначен за директор на Прилепското машко класно училиште. При неговото директорство на 6 март 1894 година е осветена новата училишна зграда. Рачев е директор на училиштето во Прилеп и во следната 1894/1895 година.

Во учебната 1897/1898 година е директор на Битолска класична гимназија.

## Наводи

Категорија:Учители во Солунската бугарска машка гимназија
Драгија Делиделвов

**Драгија Г. Делиделвов** е бугарски учител, чиновник, општественик и благодетел.

## Биографија
Роден е на 23 ноември 1863 г. во Копривштица. Во 1884 г. завршил Класична гимназија во Софија. Работел како учител, а после тоа бил директор на четирикласното училиште во Копривштица. Во 1887 г. заминал за Гент, Белгија, каде што учел педагогија и одбранил докторат по филозофија, латинска и грчка литература во Гентскиот универзитет. По враќањето во Бугарија, во периодот 1891 – 1894 г., е учител во машката гимназија во Пловдив. Во 1894 – 1896 г. учителствува во Солунската машка гимназија, а од 1896 до 1900 г. во Софија. Во 1900/1901 г. е директор на Пловдивската машка гимназија. Во периодот 1901 – 1907 г. работи како главен инспектор во Министерството на народното просвештение. Тој е главен училишен инспектор и началник на училишниот оддел при Бугарската егзархија во Цариград (1907 – 1913) и главен секретар на Министерството на народното просвештение (1918 – 1920). Починал на 22 мај 1928 г. во Софија.

## Наводи

Категорија:Учители во Солунската бугарска машка гимназија
Димитар Цухлев

**Димитар Николов Цухлев** е бугарски историчар.

## Биографија
Роден е на 25 декември 1864 година во Љасковец. Во 1884 година завршил Петропавловска духовна семинарија во родниот град. За кратко е учител во Солунската машка гимназија, а во 1889 година завршил историја во Санктпетербуршката духовна академија.

Во следните години Цухлев е учител во Трново (1890 – 1892), Русе (1892), Сливен (1892 – 1897). Во 1898 – 1900 година е директор на бугарското училиште во Браила. Потоа заминува во Видин, кадешто е учител во женското училиште (1900 – 1903) и машката гимназија (1903 – 1911) и училишен инспектор (1911 – 1913). Испратен е за кратко во Разград, но од 1914 до 1924 година повторно е учител во Видин.

Димитар Цухлев е автор на двотомната „*История на Българската църква*“ – првата сеопфатна студија во оваа област, која и денес се наведува како најцелосно испитување на ширењето на христијнаството во Бугарија. Во 1910 година тој го предава ракописот на Светиот синод со молба да биде публикуван – првиот том е издаден следната година, но вториот е изгубен. Подоцна ја пишува автобиографијата „*Моят живот“*, а кон крајот на својот живот и потхумно издадената „*История на града Видин и неговата област*“.

Димитар Цухлев починал на 13 август 1932 година во Видин.

## Наводи

Категорија:Учители во Солунската бугарска машка гимназија
Категорија:Бугарски историчари
Масклофобија

**Масклофобијата** (понекогаш наречена **маскафобија**) — специфична фобија поврзана со општ и ирационален страв од маски, луѓе во костимирана облека и маскоти, и е честа појава кај малите деца. Причината за масклофобијата не е позната. Кулрофобијата (страв од кловнови) понекогаш може да биде поврзана со масклофобија.

## Знаци и симптоми
Симптомите на масклофобија генерално се забележуваат во раните години од развојот на детето, обично помеѓу 0 и 8 години. Луѓето со масклофобија ги доживуваат следниве симптоми: потење, врескање, тресење, плачење, криење, бегање од костимирано или маскирано лице и срцеви палпитации. Овие симптоми се дел од поголеми напади на паника што можат да се појават кога се во близина на маска или костимирано лице или фигура. Симптомите на анксиозност можат да се влошат ако костимираното лице се приближи до лицето засегнато од масклофобија. Масклофобијата може да се манифестира за време на Ноќта на вештерките кај дете, настан во кој повеќе луѓе носат костуми, што обично е застрашувачко за децата. Некои деца и возрасни, исто така, можат да имаат ирационален страв од гледање други луѓе, особено непознати, со маски на лицето како на пример за време на глобалната пандемија COVID-19.

## Причини
Општо прифатената причина за масклофобија не е позната, но постојат повеќе можни причини зошто некои лица имаат ирационални стравови од маскирани и костимирани ликови. Една можна причина е фактот што при развојот на умот на малото дете тоа може да има проблеми со разликувањето на реалноста од фантазијата кога се соочува со измислени ликови како што е Мики Маус во човечка големина. Друго можно објаснување за оваа фобија е дека повеќето деца, бидејќи се учат да не зборуваат со странци, можат да бидат збунети и параноични кога ќе се сретнат со голем костимиран лик. Дополнителна теорија може да биде дека непознавањето на костимираниот лик во човечка големина може да биде застрашувачко поради општите очекувања на детето за изгледот на човечкото лице, што може да го отежни разбирањето на маскираната личност. Оваа теорија е поткрепена со знаењето што го имаме за тоа како децата генерално почнуваат да развиваат вештини за препознавање лица на околу 6-годишна возраст и развиваат вештини за препознавање како возрасни околу 14-годишна возраст.

## Третман
Ефективните третмани за масклофобија најчесто вклучуваат употреба на терапии на изложување за да им се помогне на страдалниците да се соочат со својата фобија од маскирани и костимирани лица за да се ослободат од ирационалната анксиозност и стрес, бидејќи вообичаената психолошка постапка за лекување на масклофобија е општ стандард за лекување на пациенти со било каков вид специфична фобија.

## Поврзано

* Список на фобии
* Специфична фобија

## Наводи

Категорија:Анксиозни пореметувања
Категорија:Фобии
Никола Начов

**Никола (Начо) Анастасов Начов** (1853 – 1916) е бугарски политичар, книжевник, обштественик.

## Биографија
Роден е во 1853 година во Ески Заара (денешна Стара Загора). Од 1870 до 1878 година е учител во Чирпан, Стара Загора и Горна Орјаховица. Во 1871 година издава „*Кратка българска граматика*“.

По Руско-турската војна е секретар на окружниот началник во Мустафа паша (1878 – 1879), а од 1879 до 1884 г. е околиски началник во Источна Румелија – Ихтиман, Нова Загора и Сливен. В 1884 – 1885 година е главен секретар и директор на внатрешните работи во столицата Пловдив. В 1879 година издава „*Писма на един „румелийски“ българин*“.

Во 1887 година заминува во руската престолнина, кадешто учи во Историко-филолошкиот факултет на Петербуршкиот универзитет до 1888 г.
[лево|мини|300x300пкс|Четврта генерација на матуранти во [Солунска машка гимназија „Св. Кирил и Методиј“|Солунската гимназија во учебната 1888/89 год.*Прв ред* *(учители)*: Ј. Буфети, Б. Димитров, Г. Прличев, Д. Матов, Н. Начов, Д. Хаџииванов, В. К’нчов, Е. ефенди*Втор ред* *(матуранти):* Н. Зарзев, К. Робев, Н. Апостолов, П. Васков, Д. Поптомов, Ј. Игнатиев, И. Хаџимишев, М. Лучански*Трет ред* *(матуранти):* Ј. Гелев, Г. Трајчев, А. Димитров, Г. Николов]]
Помеѓу 1888 и 1891 година е директор на Солунската машка гимназија. Од 1891 до 1898 г. е директор на Женската гимназија во Варна. Издава „*Тиквешки ръкопис*“ (1892 – 1894), „*Критични бележки върху книжовния ни език*“ (1898) и „*Из историята на гимназията 1883 – 1896, с поглед върху възраждането на българщината и развитието на църковно-училищното дело във Варна*“ (1898).

Во 1898 година заминува Цариград и станува капукехаја (претставник при Високата порта) на Бугарската егзархија, на која позиција останал до 1909 г. Таму ги издава „*Време и живот на Св. Борис Михаила, господар и просветител български*“ (1901), „*Поглед върху деятелността на Българската екзархия 1877 – 1902“ (1902)*, „*Протестът на Цариградската патриаршия до Великата порта и посланиците на великите сили в Цариград. По повод последните събития в Македония и Одринско*“ (1903).

## Наводи

Категорија:Учители во Солунската бугарска машка гимназија
Субмеханофобија

**Субмеханофобија** (; и  и *φόβος (phobos)* „страв“) — страв од потопени објекти направени од човекот, делумно или целосно под вода. Овие објекти можат да бидат бродоломи, статуи, морски мини, аниматроника како што има во тематски паркови или стари згради, но исто така и пообични предмети како пловки, синџири и разни остатоци.

## Причини
Постојат неколку предложени причини за субмеханофобијата, иако ниедна не е докажана. Субмеханофобијата може да биде предизвикана од страв од непознатото и вообичаениот ужас од незнаењето што лежи под линијата на водата. Предметите можат да бидат визуелно искривени од водата и нејзиното движење, што може да ги направи да изгледаат живи, а со тоа и евентуално опасни. Сепак, субмеханофобијата, по дефиниција, се однесува само на вештачки, човечки креации - не на живи суштества. Предложено објаснување е дека човечкиот ум инстинктивно детектира туѓ предмет во инаку природна средина, а тоа предизвикува реакција „бори се или бегај“, бидејќи луѓето реагираат негативно на она што е надвор од нормата. Многу субмеханофобици не го припишуваат развојот на нивната фобија на некое специфично искуство или трауматско сеќавање - всушност, повеќето тврдат дека нивните симптоми се појавиле иако цел живот имале контакт со предизвикувачите.

## Критериуми
За да се постави дијагноза за специфична фобија како што е субмеханофобијата, испитаниците мораат да покажат неколку симптоми и да исполнат список на барања, вклучувајќи:

* Неразумен и прекумерен страв
* Непосреден одговор на анксиозност
* Избегнување/екстремен стрес
* Ограничување на животот
* Траење на стравот повеќе од 6 месеци 
* Не се припишува на друго нарушување.

## Симптоми
Многу лица погодени од субмеханофобија покажуваат некои слични симптоми:

* Тешка анксиозност поврзана со помислата на потопени вештачки предмети
* Мускулна напнатост, болки во телото
* Недостаток на воздух, чувство на задушување
* Зголемен крвен притисок
* Потење и гадење
* Вртоглавица, чувство на слабост
* Неможност за концентрација
* Избегнување на локации каде што е веројатно да се воспостави контакт со предизвикувачите на фобијата.

## Третман
Третманот на стравот од вештачки потопени предмети генерално вклучува идентификување и елиминирање на основните стравови. Пациентот може да се подложи на терапија доколку верува дека неговата состојба е надвор од контрола и дека се меша во неговиот секојдневен живот. Плановите за третман можат да вклучуваат когнитивна бихевиорална терапија, терапија со виртуелна реалност, експозициона терапија или комбинација од овие. Потребите на пациентот се единствени за него, како и природата на неговата болка. 

## Поврзано
*Список на фобии
*Танатофобија

## Наводи

## За понатамошно читање

* 
* 
Категорија:Вода
Категорија:Фобии
Жената на Чајковски

**„Жената на Чајковски“** (руски: *Жена Чайковского*) – филм на режисерот Кирил Серебреников од 2022 година. Главните улоги ги играат: Аљона Михајлова, Один Лунд Бирон и Филип Авдеев.

## Синопсис
Антонина Милијукова е убава и интелигентна млада жена, родена во руско аристократско семејство. Таа можела да прави што сака, меѓутоа се насочила кон тоа да се омажи за Петар Чајковски во кого се заљубила штом ја слушнала неговата музика. 

## Наводи

Категорија:Руски филмови
Категорија:Филмови на руски јазик
Категорија:Филмови од 2022 година
Категорија:Биографски филмови
Категорија:Филмови со Аљона Михајлова
Категорија:Филмови на Кирил Серебреников
Категорија:Филмови со Филип Авдеев
Категорија:Филмови со Один Лунд Бирон
Апеирофобија

**Апеирофобија** (од ) — специфична фобија, прекумерен или ирационален страв или фобија од бесконечност или вечност и е позната и како **страв од бесконечност** и **страв од вечност**. Таа предизвикува непријатност, а понекогаш и напади на паника од наметливи мисли за бесконечноста. Нормално започнува за време на адолесценцијата или порано и моментално не е познато како таа обично се развива со текот на времето. Апеирофобијата може да биде предизвикана од егзистенцијален страв од вечен живот или заборав по смртта. Поради ова, често се поврзува со танатофобија (фобија од смртта), хронофобија (фобија од времето или текот на времето), нихилофобија и други егзистенцијални стравови. Страдачите најчесто пријавуваат чувства на дереализација што може да предизвика перцепција на сонлива или искривена реалност. Егзистенцијалното опсесивно-компулсивно растројство понекогаш може да биде причина за опсесивни мисли за бесконечност или вечност, што може да доведе до или да предизвика апеирофобија. Како и другите фобии, апеирофобијата може да биде поврзана со состојби на ментално здравје како што се анксиозни нарушувања или опсесивно-компулсивно нарушување. Мартин Винер, професор по невронаука на Универзитетот Џорџ Мејсон, претпоставил дека апеирофобијата е манифестација на стравот од непозната иднина, слично на стравот од стареење.

Постојат многу малку истражувања за оваа фобија. И покрај тоа што не е конкретно препознаена од Американската психијатриска асоцијација во DSM-5, таа ги исполнува нивните критериуми за специфична фобија, што е еден вид на анксиозно растројство. Не постојат познати методи на лекување кои се специјално дизајнирани за лекување нето апеирофобијата, иако некои апеирофоби имале корист од лекови против анксиозност или од когнитивно-бихејвиорална терапија. 

## Поврзано

* Бесконечност
* Вечност
* Дереализација
* Танатофобија
* Хронофобија
* Анксиозно растројство
* Опсесивно-компулсивно нарушување
* Егзистенцијална криза
* Список на фобии

## Наводи

Категорија:Анксиозни пореметувања
Категорија:Филозофија на животот
Категорија:Смрт
Категорија:Психолошки концепти
Категорија:Бесконечност
Категорија:Фобии
Тоа: Добре дојдовте во Дери

***Тоа: Добре дојдовте во Дери*** () — американска телевизиска серија во жанрот ужас за натприродното, заснована на романот „Тоа“ од Стивен Кинг, објавен во 1986 г.

Серијата претставува предисторија (настани што се случуваат пред) на филмовите „Тоа“ (2017) и „Тоа: Второ поглавје“ (2019), кои исто така се снимени по мотиви на книгата. Како творци на серијата се јавуваат Енди Мускети, Барбара Мускети и Џејсон Фукс.

Дејството на серијата се случува во 1962 г., 27 години пред настаните од првиот филм. Бил Скарсгорд ја повторил улогата на Тоа / Пенивајз од филмовите од 2017 и 2019 г. Во главните улоги се појавуваат и Џован Адепо, Крис Чок, Тејлор Пејџ, Џејмс Ремар и Стивен Рајдер.

Серијата започнала со прикажување на телевизискиот канал HBO на 26 октомври 2025 г., а во Македонија на 27 октомври истата година.

## Содржина
Во 1962 г., еден пар со својот син се доселуваат во Дери, Мејн, токму кога едно мало момче исчезнува. Со нивното пристигнување, во градот почнуваат да се случуваат многу лоши работи.

## Улоги

|-
|Тејлор Пејџ
|Шарлот Хенлон
|-
|Џован Адепо
|Лирој Хенлон
|-
|Блејк Камерон Џејмс
|Вил Хенлон
|-
|Крис Чок
|Дик Халоран
|-
|Џејмс Ремар
|генерал Шо
|-
|Стивен Рајдер
|Хенк Гроган
|-
|Медлин Стоу
|Ингрид Керш / Перивинкл
|-
|Руди Манкусо
|капетан Поли Русо
|-
|Бил Скарсгорд
|кловнот Пенивајз / Тоа
|}

## Наводи

## Надворешни врски

Категорија:Американски телевизиски серии
__СОСОДРЖИНА__
__ИНДЕКС__
Османлиска лира

**Лирата** (sign: **LT**; ; ; ; ; ) била валута на Османлиската империја од 1844 до 1927, кога била заменета со турската лира. Иако Османлиската империја била укината во 1922, османлиската лира останала во оптек до крајот на 1927, бидејќи Република Турција не била во можност да издава свои банкноти во своите рани години.

Османлиската лира го заменила грошот () како главна валута во Османлиската империја, при што грошот продолжил да циркулира како стоти дел од лирата, т.е. 100 гроша = 1 лира. Парата исто така продолжила да се користи, така што 40 пари = 1 грош.

## Наводи

Категорија:Економија на Отоманското Царство
Национален и Каподистриски Универзитет во Атина

мини|Ректоратот на Атинскиот универзитет
**Националниот и Каподистриски Универзитет во Атина** (НКУА; грчки: Εθνικό και Καποδιστριακό Πανεπιστήμιο Αθηνών, Ethnikó kai Kapodistriakó Panepistímio Athinón), едноставно наречен **Универзитет во Атина**, е јавен универзитет во Атина, Грција, со различни кампуси низ атинската агломерација.

Тој е во континуирана работа од неговото основање во 1837 година и е најстарата институција за високо образование во модерната грчка држава и првиот современ универзитет на Балканскиот Полуостров и во Источниот Медитеран. Денес, тој е еден од најголемите универзитети по број на запишани студенти во Европа, со над 69.000 регистрирани студенти.

Категорија:Универзитети во Грција
Алгофобија

**Алгофобијата** или **алгиофобијата** — фобија од болкаабнормален и постојан страв од болка кој е многу посилен од оној кај нормална личност. Може да се третира со бихејвиорална терапија и лекови против анксиозност.

## Етимологија
Терминот алгофобија потекнува од старогрчките зборови *алгос* (старогрчки: *ἄλγος*) што значи болка и *фобос* (старогрчки: *φόβος*) што значи страв.

## Поврзано

* Список на фобии

## Наводи

Категорија:Душевно здравје
Категорија:Фобии
Осмофобија

**Осмофобијата** или **олфактофобијата** се однесува на страв, аверзија или психолошка преосетливост кон мириси. Фобијата генерално се јавува кај пациенти со хронични мигрени кои може да имаат мигрени предизвикани од мириси.

Ваквите мигрени најчесто се предизвикани од непријатни мириси, но преосетливоста може да се прошири кон сите мириси. Една студија покажала дека дури 25% од оние кои страдаат од мигрена имале одреден степен на осмофобија. Состојбата може да биде присутна и кај лица што се одвикнуваат од прекумерно користење на супстанци, поточно синдром на одвикнување од зависност на опиоиди, каде што обично е поврзано со гадење и/или повраќање.

## Етимологија
Терминот *осмофобија* потекнува од старогрчките зборови *осме* (старогрчки: *osmḗ*) што значи мирис и *фобос* (старогрчки: *phóbos*), што значи страв. *Олфактофобијата* потекнува од латинскиот *olfacto*, што значи „да мириса“.

## Поврзано

* Список на фобии

## Наводи

## Надворешни врски

*  
* 
Категорија:Мирис
Категорија:Фобии
Електрофобија

**Електрофобијата** — морбиден страв од електрицитет. Лица кои страдаат од електрофобија ќе почувствуваат интензивна вознемиреност кога ќе мора да се справат со електрична енергија, па дури и помислата на изложеност на електрична енергија може да предизвика вознемиреност. Стравот од електрична енергија не е сосема ирационален бидејќи електричната енергија може да биде опасна. Сепак, луѓето со електрофобија ја изгубиле способноста да ја рационализираат ситуацијата.

## Поврзано

* Список на фобии

## Наводи

Категорија:Фобии
Категорија:Електрицитет
Јасеница (Неретва)

**Јасеница** — исчезнувачка река во Босна и Херцеговина. Нејзиниот почеток е кај реката Угровача, потоа тече низ кањонот каде што добива ново име, Брина, и поминува низ градот Широки Бриег. Таму се спојува со изворот Борак кој извира во подножјето на планинската падина во близина на Широки Бриег, со што се создава реката Лиштица.

## Исчезнувањето на реката
Лиштица исчезнува под земја во областа на сезонското езеро Мостарско Блато и се појавува како Јасеница, во истоименото село Јасеница во предградието Родоч на Мостар. По краток тек се влева во Неретва во близина на Ортијеш, јужно од Мостар.

## Користење на водата
Реката Лиштица/Јасеница е наведена како втора најстудена река во Европа и е често се наоѓа во постојани поплави главно во текот на зимата. За втората причина водите на Лиштица се користат од хидроцентралата Мостарско Блато. Електраната на реката Лиштица/Јасеница се наоѓа во селото Јасеница, Родоч. Инсталираната моќност на оваа електрана е 60 MW.

## Наводи

Категорија:Реки во Босна и Херцеговина
Категорија:Координати на Википодатоците
Библиофобија

[десно|мини|[Чјин Ши Хуанг, првиот кинески цар, наредил масовно уништување на книгите од страв од конфучијанските идеи што ги содржеле.]]
**Библиофобијата** —  страв или омраза кон книгите. Таквиот страв често произлегува од стравот од ефектот што книгите можат да го имаат врз општеството или културата. Библиофобијата е честа причина за цензура и палење книги. Библиофобијата и библиофилијата се антоними.

## Поврзано

* Список на забранети книги
* Библиофилија
* Список на фобии

## Наводи

## Литература

* 
Категорија:Фобии
Каљина (река)

**Каљина** — река лоцирана во централно-североисточниот дел на Босна и Херцеговина, во општината Соколац. Изворот на реката е на Саревскиот Озрен, во областа „Врела“ во близина на село Озрен, додека поголемиот дел од нејзиниот тек тече низ карстната висорамнина Нишиќи, каде што реката поминува низ село со исто име, Каљина, кое е најголемата населба на нејзиниот тек. По околу 26 километри тек од изворот до утоката, низ недопрената природа на висорамнината, Каљина се поклопува со Биоштица во близина на градот Олово. Басенот на Криваја е познат по изобилството на рибна фауна, богата со различни видови, од кои некои се критично загрозени, како што се на пример дунавскиот лосос. Каљина, нејзините главни реки Биоштица и Ступчаница се главен извор на водите на реката Криваја, а сите три се недопрени во однос на квалитетот на водата, нивната хидроморфологија, природната околина и речниот биодиверзитет. Богатиот базен на автохтони салсониди како што е дунавската речна пастрмка, може да се одржува само преку законска заштита и зачувување на потоците и реките во сливот на Криваја со непрекинат тек од изградбата на брани. Но, истотака постојат планови за развој на хидроенергија и тие претставуваат реален ризик за недопрената природна средина на регионот. 

Категорија:Реки во Босна и Херцеговина
Категорија:Координати на Википодатоците
Големо Пливско Езеро

**Големо Пливско Езеро** (српскохрватски: **''Велико Пливско Езеро'')** или едноставно **Големо Езеро** / **Велико Езеро**, — природно езеро на реката Плива во Босна и Херцеговина. Како и сите поголеми езера на Плива, Мало Пливско Езеро и Округло Езеро, Големото Езеро е исто така создадено од туфски бариери отфрлени од реката. Тоа е најголемото езеро во низата езера, бари, брзаци и водопади на реката Плива, од кои најголем е Пливскиот Водопад, сите создадени од бројни травертини направени од туфски наслаги. Се наоѓа во општина Јајце.

## Поврзано

* Список на езера во Босна и Херцеговина

## Наводи

Категорија:Езера во Босна и Херцеговина
Категорија:Врамена карта без назнака за OSM-однос на Википодатоците
Категорија:Координати на Википодатоците
Била (река)

**Реката** **Била** — најголемата притока на реката Лашва. Реката тече покрај населбите Стара Била и Нова Била, со должина од приближно 35 км. Потекнувајќи од планината Влашиќ, во областа на планините *Преливоде* и *Меупиќ*, тече од југ кон југоисток кон долината Лашва каде што се влева во реката со исто име, Лашва.

Водоносната форма од која извира изворот на Била е споделена со реките Врбања, Иломска и Угар од сливот на реката Врбас на запад и сливот на реката Босна на исток, преку реките Усора и Лашва. Овој слив се наоѓа во близина на планините *Меупиќ*, *Вучија Планина*, *Ушко Брдо*, *Вијенац*, *Јасен* и *Дивиќ*, на приближно 1.300 до 1350 метри надморска височина. На патот кон Лашва, Била тече низ долина помеѓу планините Влашиќ (1943 м) и Меокрње (1.425 м), што е приближно 2,5 км широка во близина на вливот со Лашва, поминувајќи низ селата Буковица и Мехуриќи. Реката често ја поплавува долината и има значаен хидропотенцијал.

Реката Била е богата со вода бидејќи истекува од бројни мали планински реки и потоци, како што се, од десната страна: *Сухи поток*, *Бутетинац*, *Пашинац*, *Рибњак*, *Тримужа* и Козица, а од левата страна: *Пржни* и *Јаворачки поток*, *реката Рамица,* *Јасеница и Рогаќка река*.

## Поврзано

* Травник
* Витез

## Наводи

Категорија:Реки во Босна и Херцеговина
Категорија:Координати на Википодатоците
Категорија:Врамена карта без назнака за OSM-однос на Википодатоците
Економски симулатор

[мини|270x270пкс|''[OpenTTD* (2004) е економски симулатор во кој играчот се обидува да заработи пари преку превоз на патници и [[товар]], користејќи патен, железнички, воден и воздушен сообраќај.]]
*'Економски симулатор*' ( или *tycoon game*) — жанр [[Видеоигра|компјутерски игри]], кој претставува подвид на симулаторите за градење и управување, заснован на прикажување на економски и пазарни процеси.

Целта на играчот, кој раководи со некое претпријатие, е да извлече виртуелна добивка.

Во „чистите“ економски симулатори, елементите на градење се отсутни. Играчот треба да управува со веќе постоечко трговско претпријатие, каде што пазарните процеси и однесувањето на конкурентите се релативно блиски до реалноста.

Елементи на економска симулација, честопати многу значајни, се вклучени во многу стратегиски игри, каде што една од целите на играчот е, исто така, да извлече добивка. Во игрите од овој жанр, на играчот му се дава можност да управува со економски системи со различна сложеност, на пример: [[град]] (*SimCity*, *Dwarf Fortress* — делумно), островска држава (*Tropico*), фарма (*SimFarm*), превозна фирма (*Railroad Tycoon*, *OpenTTD*), управување со компанија (*Industry Giant 2*), играчка компанија (*Game Dev Tycoon*); или пак да избере профил и големина на виртуелен бизнис по сопствена желба (Виртономика) и сл. Честопати, како објекти за управување можат да се јават и егзотични системи, на пример, мравјалник (*SimAnt*) или подземна тврдина (*Dungeon Keeper'').

## Видови економски симулатори
Активниот развој на интернет-технологиите и растот на интернет-публиката во последните години дале моќен поттик за развојот на индустријата на семрежни игри, а особено на семрежните економски симулатори.

Постојат многу варијанти на семрежни економски симулатори — прелистувачки, преземливи, едноиграчки и повеќеиграчки, како и оние што се играат во реално време и засновани на потези. Некои семрежни симулатори се насочени првенствено кон пазарот за забава, додека други имаат примена во реалниот свет за обука, образование и моделирање.

## Наводи

## Надворешни врски

* Looking for a business simulator game (англиски)

Категорија:Жанрови на видеоигри
__СОСОДРЖИНА__
__ИНДЕКС__
Шујица (река)

**Шујица** — исчезнувачка река што тече низ Дувањското Поле и поширокиот регион на Тропоље во Босна и Херцеговина. Реката има и подземен тек, кој започнува на местото каде што реката исчезнува под земја, во главната еставела кај Ковачи. Овој дел од Шујица е поминлив за обучени спелеолози со соодветна опрема.

Нејзините извори се Мали Стржањ и Велики Стржањ, двете близу до селото Стржањ. Тече низ и ги исцедува поголемиот дел од своите води од Купрешко Поле, долината Шујица и Дувањското Поле. Реката ја снемува под земја во големата Ковачка еставела, истоимената со блиското село Ковачи, во југозападниот агол на Дувањското Поле. Водите на Шујица потоа делумно повторно извираат кај изворот на Ричина во селото Присоје, која потоа се влева во вештачкото езеро Бушко блато по краток тек од околу 0–50 метри, во зависност од нивото на водата во вештачкото езеро.

## Галерија
десно|мини|508x508пкс|Карта на долината Шујица , каде што реката сече точно низ средината.

Податотека:Mali_Stržanj.jpg|алт=Mali Stržanj, right source of the Šuica| Мали Стржањ, десен извор на Шујица 
Податотека:Veliki_Stržanj_01.jpg|алт=Veliki Stržanj, left source of the Šuica| Велики Стржањ, лев извор на Шујица 
Податотека:Šujica_River_00.JPG|алт=Šuica flowing through the woods| Шујица како тече низ шумата
Податотека:Suica_River,_Suica_BH.jpg|алт=Old bridge over the Šuica near Galečić village, a.k.a. Galečka Ćuprija| Стар мост на Шујица кај селото Галечиќ, познат како Галечка Ќуприја
Податотека:Šujica_Valley.JPG|алт=Šuica Valley| Долина Шујица 
Податотека:Tomislavgrad_Šujica_canyon.jpg|алт=Šuica Canyon| Кањон Шујица 


## Наводи

Категорија:Реки во Босна и Херцеговина
Категорија:Координати на Википодатоците
Одески национален универзитет

**Одескиот национален универзитет И.И.Мечников** (), често нарекуван само **Одески национален универзитет** ( **ONU**, ), сместен во Одеса, Украина, е еден од главните државни универзитети, именуван по научникот Иљја Мечников (1845-1916), кој студирал имунологија, микробиологија и еволутивна ембриологија, и добил Нобелова награда во 1908. Универзитетот бил основан во 1865 со указ на императорот Александар II кој го реорганизирал Ришељевскиот лицеј во Одеса во новиот **Императорски новорусијски универзитет**. Во советско време, универзитетот бил преименуван во **Одески државен универзитет И. И. Мечников**.

Одескиот национален универзитет И. И. Мечников вклучува четири институти, десет факултети, и седум специјализирани совети. Универзитетот е познат по својата научна библиотека, најголемата и најстарата од сите универзитети во Украина (3,600,000 тома, кои датираат од 15 век до денес).

## Наводи

Категорија:Универзитети во Украина
Категорија:Одеса
Запишано на ветрот

**„Запишано на ветрот“** (англиски: *Written on the Wind*) – филм на режисерот Даглас Сирк од 1956 година. Главните улоги ги играат: Рок Хадсон, Лорен Бекол и Роберт Стак.

## Синопсис
Вредниот геолог на компанијата „Хадли Оил“, Мич Вејн, ја запознава секретарката Луси Мур во канцеларијата на нејзиниот шеф Бил Рајан во Њујорк и ја повикува да дојде на состанокот со алкохоличарот и разгалениот плејбојем Кајл Хадли, син на еден тајкун. На патот до состанокот, Мич ѝ признава дека патуваат од Хјустон во Њујорк само затоа што Кајл, неговиот најдобар пријател од детството, посакал да јаде сендвич од „Клубот 21“, а состанокот бил само изговор пред Кајловиот татко, Џаспер Хадли. Мич и Кајл веднаш се заљубљубуваат во Луси, но Кајл не успева да ја освои со парите. Наместо тоа, тој искрено го отвора срцето и ја бара за жена. Тие се венчаваат и одат на меден месец во Акапулко, каде несигурниот Кајл се откажува од пиењето. Во меѓувреме, Кајловата сестра Мерили го сака Мич, кој, пак, се однесува кон неа како со сестра. По една година, Кајл открива дека има здравствени проблеми и дека можеби не ќе може да има деца, па повторно почнува да пие. Љубоморната Мерили го лаже Кајл дека неговата сопруга и Мич одржуваат љубовна врска. Кога Луси дознава дека е бремена, Кајл верува дека татко на детето е Мич, а неговата недоверба води до трагедија.

## Наводи

Категорија:Американски филмови
Категорија:Филмови на англиски јазик
Категорија:Филмови од 1956 година
Категорија:Биографски филмови
Категорија:Филмови за политичари
Категорија:Филмови чие дејствие се одвива во Њујорк
Категорија:Филмови чие дејствие се одвива во Хјустон
Категорија:Филмови на Даглас Сирк
Категорија:Филмови со Рок Хадсон
Категорија:Филмови со Лорен Бекол
Категорија:Филмови со Роберт Стак
Вазал

мини|Почит кон Артур, илуминација од XIV век.
**Вазал** — поим што потекнува од келтскиот збор *gwas* („слуга“), а преку латинскиот *vassallus* се проширил низ средновековието. Вазалот бил феудален владетел што добивал земја (феуд) од друг феудалец, наречен негов сизерен (господар), а за возврат се обврзувал на помош. Оваа обврска се потврдувала со положување на вазална заклетва, со која вазалот се согласувал да му се потчинува на господарот, да ги следи неговите упатства за внатрешна и надворешна политика, да обезбедува воена поддршка кога е потребно и да плаќа претходно договорени даноци.

**Вазалството** претставува збир од феудални норми и обичаи. Овој систем воспоставувал обврска еден слободен човек (вазал) да му служи и да му биде подреден на друг слободен човек (сењор), додека сењорот имал должност да го заштитува и помага својот вазал. Како награда за неговата верност, вазалот добивал право да владее со феудот, имот што честопати можел да го пренесе и во наследство.

Концептот на вазалство се протегал и во меѓудржавните односи, каде што означувал подреден однос и зависност, а не еднаквост или доброволен сојуз помеѓу две држави. 

Оваа појава е најкарактеристична за раниот и средниот период на феудализмот. Иако како поим е користен и во Стариот Рим и во царствата во Предна Азија, неговата примена значително опаѓа со создавањето на централизираните национални држави помеѓу XVI и XVIII век, а целосно згаснува со распаѓањето на Отоманското Царство.

## Наводи

## Надворешни врски

* 

Категорија:Средновековно право
Категорија:Феудализам
__СОСОДРЖИНА__
__ИНДЕКС__
Нолдер

мини|Нолдер, истакнат на задната палуба на Ферари 599, со странични панели со едра на задниот прозорец што го насочуваат воздухот кон нолдерот.
мини|Нолдер, истакнат на Fiat 500L со D-столб.
мини|Нолдер, истакнат на C-столбот на Mini Cooper.
Во автомобилскиот дизајн, **нолдер** е мала аеродинамична форма (лента, крило, испакнатина, усна или профил) составен дел од каросеријата или од аеродинамичен додаток (на пр., спојлер, дифузер или сплитер) нормално на правецот на движење на протокот на воздух и има за цел понатамошно управување и рафинирање на протокот на воздух.

Нолдерите се користат и во високо-перформансни, како и во помалку критични аеродинамични примени.

## Етимологија
Во 1996 година, *Autocar* ја припишал оригиналната употреба на терминот на Ферари, а други извори го наведуваат терминот како изведен од трките во Формула 1, каде што Ferrari е истакнат.

*Речникот на Формула 1* го дефинира зборот нолдер како „мал аеродинамичен додаток во облик на буквата L, превртен надолу, генерално поставен на задниот раб на задното крило со цел да се зголеми притисокот при мала брзина“.

*Автомобилскиот речник* го дефинира терминот како „многу мал аеродинамичен додаток кој е поставен на аеродинамичен профил со цел да се зголеми силата на движење без да се влијае на отпорот“.

## Примена
Во дизајнот на возила со високи перформанси, нолдер со ограничена големина може значително да го зголеми или намали лифтот (Cz) на аеродинамичниот профил на возилото.

Нолдерите имаат и други помалку ефикасни примени, на пример, присилно раздвојување на протокот на воздух покрај вертикалниот заден прозорец за да се минимизира акумулацијата на отпад, на пр. кај мал хечбек.

## Примери
Меѓу примерите се долниот дел од LaFerrari, и Ferrari 599 GTO кој има истакнати странични аеродинамични перки или летечки потпори покрај задниот прозорец, максимизирајќи го протокот на воздух кон линеарниот заден нолдер. Ferrari 355 има сличен профил на нолдер во горниот дел од опашката.

Koenigsegg CCXR има опционален преден сплитер со нолдер, а спојлерот на задниот браник на Maserati 320S има дополнителен нолдер за зголемување на вертикалното оптоварување на задниот дел.

Раните верзии на високо аеродинамичниот Форд Сиера од 1982 година страдале од нестабилност при страничен ветер, што било решено во 1985 година преку додавање на аеродинамични завртки на задниот раб на гумените заптивки на најзадните странични прозорци.

За управување со протокот на воздух и со цел да се одржува задниот прозорец без нечистотија, нолдерите се составен дел од најзадниот вертикален столб на моделите Mini Cooper и Fiat 500L.

## Наводи

Категорија:Формула 1
Категорија:Аеродинамика
Категорија:Каросериски делови на автомобили
Категорија:Зборови што ги нема во ТРМЈ
Крајбрежен резервоар

мини|Воздушен поглед на крајбрежниот резервоар Пловер Коув
**Крајбрежен резервоар** е вид на вештачко крајбрежно езеро за складирање свежа вода во заштитена област на крајбрежното море во близина на речна делта. Самангуем во Јужна Кореја, Марина Бараж во Сингапур, Пловер Коув во Хонг Конг, Зуидерзе Воркс и Делта Воркс во Холандија и Танермуком Бунд во Индија се неколку постоечки крајбрежни резервоари.

## Предности
За разлика од копнените резервоари за вода, во случајот на крајбрежните резервоари нема потопување на земјиштето. Тие складираат вода без да го нарушат користењето на земјиштето со замена на стоечката солена вода од морското подрачје со свежа вода од река. Крајбрежната област на резервоарот е изолирана од морето со изградба на земјени насипи, како што е со багерирање. Свежата вода од овие резервоари може да се користи за наводнување, вода за пиење и индустриски цели. Понекогаш резервоарите се користат за контрола на поплави и рекултивација на земјиште. Социјалните и еколошките влијанија на крајбрежните резервоари често се занемарливи во споредба со копнените резервоари за вода. Трошоците за изградба се неколку пати помали од трошоците за копнените резервоари, бидејќи нема трошоци за стекнување на огромната површина на земјиштето, потопените недвижнини и рехабилитацијата на раселените лица. Морската страна на крајбрежниот резервоар може да се користи и за лоцирање на длабокоморско пристаниште.

## Климатските промени
Проектот за крајбрежен резервоар може да создаде и доволен капацитет за хидроелектрична енергија со пумпа-акумулација за складирање на електричната енергија произведена од варијабилни обновливи извори на енергија и да обезбеди соодветно снабдување со електрична енергија нон-стоп. Благодарение на наводнувањето, земјиштето кое не е достапно за одгледување и шумарство може да се трансформира во живеалиште со изобилство зеленило со подобрено складирање на јаглерод во горниот слој на почвата, што би придонело за ублажување на процесот на глобално затоплување. Со доаѓањето на евтината обновлива енергија како сончевата и ветерната енергија, достапноста на извори на енергија не е постојан проблем, но достапноста на вода е сè уште голем проблем што може да се реши со крајбрежни резервоари во голема мера.

## Наводи

Категорија:Водни површини
Категорија:Вештачки езера
Категорија:Видови езера
Кулура

мини|Армон Кносос P1050995
**Кулура**, или **кулури** е округла дупка под земја со камени ѕидови откриена во одредени населби во рамките на антички Крит, вклучувајќи ги минојските палати во Фестос, Кносос и Малија. Според стратиграфијата, сите кулури биле изградени околу MM II (1850–1750 п.н.е.).

## Етимологија
Името *кулура* го измислил Артур Еванс за време на неговата експедиција во Кносос во 1903 година. Тој ги крстил јамите по кулурата, кружниот грчки леб, поради сличната форма на двата предмета.
## Откритие и локации
Првите четири кулури биле откриени во 1903 година во Кносос од страна на Артур Еванс. Потоа, Фернанд Шапутје откриле осум дополнителни кулури во Малија, а дуото Луиџи Перние и Доро Леви ископале четири во Фестос. Овие јами отсекогаш се наоѓале во границите на големите локалитети, вклучувајќи го Западниот двор на Кносос и Горниот двор на Фестос.

## Функција
Изнесени се повеќе теории во врска со функцијата на овие кулури во античката минојска култура. Сепак, постојат само три главно поддржани теории.

* Артур Еванс, првиот откривач на јамите, теоретизирал дека тие биле јами за ѓубре поради недостаток на цементни ѕидови за да се спречи протекување на вода.
* Шапутие и Перние верувале дека всушност станува збор за антички резервоари, врз основа на присуството на долго корито за вода во една од кулурите во Кносос. Меѓутоа, недостатокот во оваа теорија останува тоа што повеќето од јамите немале никаква форма на водоотпорност, концепт кој им бил познат на другите цивилизации во овој временски период.
* Најчесто прифатената теорија е дека кулурата била еден вид амбар за чување на вишокот жетва. Ова верување произлегло од фактот дека кралствата во минојската ера во голема мера се развиле поради можноста за складирање, одржување и дистрибуција на прехранбени производи.

## Поврзано

* Питос

## Наводи

Категорија:18 век п.н.е.
Категорија:19 век п.н.е.
Категорија:Управување со отпад
Силки

**Силки** е езерско чудовиште, од канадскиот фолклор, за кое се вели дека живеело во мочуриштата на сегашен Чиливак, во Британска Колумбија, Канада.

Според луѓето од народот Столо, Првите Нации, тие со векови го гледале Силки. Најчестиот опис на Силки е ѕвер како морска змија, долг од 3 до 4,6 метри, со глава на коњ.

Наголем дел од описите сведочат за тоа како суштеството било било во облик на змија со две глави. Претежно црна, змијата имала црвени кружни дизајни. Примарните летни засолништа за народот Столо биле во форма на долга куќа. Иако некои модерни долги куќи биле изградени со калкани покриви, повеќето долги куќи Столо биле изградени со еден рамен, но косен покрив, сличен на долгата куќа Ксаитем. Цели проширени семејства живееле во долга куќа, а структурата можела да се проширува како што семејството се зголемувало. Некои од долгите куќи во локалните села Столо биле дефинирани со големи столбови на куќи со дизајни на Силки истакнати со црвена боја.

Еден од првите кавкаски доселеници во областа, Исак Кип, наводно видел Силки и раскажал како локалните луѓе од народот Столо му рекле никогаш да не му го свртува грбот на ѕверот. Велејќи „Не се свртувај, ако го направиш тоа, ќе се разболиш“.

## Поврзано

* Чудовиштето од Лох Нес
* Огопого, за кој се вели дека живее во езерото Оканаган, п.н.е

## Библиографија
*  - Total pages: 208 
*  - Total pages: 722 
*  - Total pages: 226 
*  - Total pages: 42 

## Наводи

Категорија:Канадски митски суштества
Американ Форк (река)

**Американ Форк** — река во округот Јута, Јута, САД.

## Опис
Реката извира на почетокот на кањонот Американ Форк во планините Васач, околу 56км југоисточно од Солт Лејк Сити. Неименуваниот поток, кој потекнува од на Американ Форк, тече од Минерал Бејсин, по целата должина на кањонот Американ Форк и има неколку именувани притоки (Силвер Крик, Дир Крик и Кетл Крик). Реката тече низ северниот дел на округот Јута и се извлева во езерото Јута на неговиот северен брег.

Градот Американ Форк е именуван по оваа река. Описот „Американ“ во името на реката е за да се разликува од Спаниш Форк (река) која исто така извира во планинскиот венец Васач; алтернативно, можела да биде именувана по компанијата Американ Фур.

Рибарите со мушичка најчесто ловат помала калифорниска пастрмка (со големина 15–30 сантиметри) – и поретко речна пастрмка – во реката за време на летото и есента, кога силните врнежи од снег не го ограничуваат пристапот.

Покрај рибите, во реката Американ Форк е присутна и богата заедница на еднодневки, пролетници и водни молци.

## Придонес на метали во подземните води во реката
Напуштениот рудник Пацифик, веднаш до северната виљушка на реката, е извор на метали што влегуваат во реката кога таа добива на течението. Настаните на излевање што придонесуваат за токсични метали во реката понекогаш ги сметаат водите за опасни за луѓето, но, исто така, работи и на Шумската служба на САД за отстранување на јаловината од рударските локации.

## Наводи

Категорија:Реки во Јута
Категорија:Координати на Википодатоците
Гуча (река)

**Реката Гуча**, која заедницата Луо ја нарекува река Куџа, извира во висорамнините на Кјабоњору во округот Њамира, минувајќи низ срцето на округот Гуча, течејќи на запад низ земјата Мигори, каде што се извлева во реката Мигори и тече како река Куџа-Мигори во езерото Викторија.

Додека минува низ Гуси Ланд, нејзиниот дел се претвора во река Могонга, позната по своите фатални последици кога се поплавува. Могонга и Гуча се речиси еднакви по големина и се спојуваат само 1,6 км пред да течат низ центарот на градот Огембо.

Реката Гуча-Мигори го променила својот тек во близина на устието во 2001–2002 година, движејќи се на север кон сегашната локација.

Околу 45 км од Мигори, браната Гого Фолс е завршена во 1956 година со хидроенергетски капацитет од 2 MW, поврзана со кениската национална мрежа. Браната ја управува компанијата за производство на електрична енергија „Кенген“. Во 2014 година, кениската влада објавила надградба на браната, за да се зголеми капацитетот на 12 MW, да се регулира протокот за да се спречат поплави и да се овозможи наводнување на приближно 25.000 хектари. Од февруари 2016 година, доводот за наводнување и каналите Оранго се изградени низводно од браната за употреба од земјоделците Окенге и Овиеро во округот Мигори, но изградбата на дистрибутивните канали е одложена.

Археолошкото наоѓалиште Гого Фолс се наоѓа во близина на браната.

## Наводи

Категорија:Реки во Кенија
Нзоја

десно|мини|478x478пкс|Река Нзоја (горе лево)
**Реката Нзоја** — река во Кенија со должина од 257 км, која извира од ридовите Черангани. Минува низ Капсара, Спрингер и Мојс Бриџ, а потоа преминува во округот Какамега. Тече кон југ, а потоа кон запад, за на крајот да се влее во езерото Викторија во близина на градот Порт Викторија.

Реката има излив од околу околу 3.721 милиони кубни метри годишно, што ја прави втора најголема река во земјата по истекување.

Реката е важна за Западна Кенија, бидејќи тече низ регион за кој се проценува дека е населен со над 3,5 милиони луѓе. Нејзините води обезбедуваат наводнување преку целата година, додека годишните поплави околу низинската област Будаланг'и таложат седимент што придонесува за развиено земјоделство во областа, иако раселуваат стотици луѓе и уништуваат населби.

Околу индустрискиот регион со седиште Вебује, реката апсорбира многу нечисти води од фабриките за хартија и шеќер во областа. Реката поседува многубројни водопади и има значителен потенцијал за производство на хидроелектрична енергија. Нзоја доживува годишни поплави на рамниот и мочурлив долен крај поради обратниот тек на езерото Викторија. Ова води до трајна хуманитарна криза во поплавните рамнини Будаланги.

## Надворешни врски

* Поплави на реката Нзоја кај опсерваторијата на Земјата на НАСА

Категорија:Реки во Кенија
Реб

десно|мини|1862 година
**Реб** (исто така преведен како **Риб** ; амхарски „дното, задникот“) — река во северно-централна Етиопија која се влева во езерото Тана во мала делта. Реката извира на падините на планината Гуна и тече западно низ Кемекем вореда. Нема значајни притоки.

## Позадина
Р.Е. Чизман го опишал Реб во 1936 година како течен песок кој „донесувал количини темен песок, а ние поминавме покрај неговите брегови нанесени на брегот на езерото. Речниот бар, 600 јарди оддалечен во езерото, е полукружен, а групи патници со натоварени магариња минувале околу него наместо да ја преминуваат реката“. Трговците со седиште во Јифаг превезувале парчиња сол или *амоле* во мали чамци или *резервоари* по Реб до Зеге на езерото за да тргуваат со кафе.

Реб бил исто така бил локацијата на еден од камените мостови за време на језуитските мисионери или владеењето на Фасилидес. Реката, која се состоела од пет лакови, се наоѓала на 24 километри од естуарот и овозможил патување помеѓу Гондар и Дебре Табор. Мостот со пет лака е изграден од италијанската влада во 1939 година. Дизајниран бил од Отавио Запа. За време на италијанската окупација, Италијанците изградиле камен мост преку реката, кој не бил дрвен како што се тврди и не бил оштетен за време на британската кампања. 

На 21 јуни 2007 година, Светската банка соопштила дека одобрила кредит од Меѓународното здружение за развој од 100 милиони американски долари за проект за наводнување и одводнување кој ги вклучува реките Магеч и Реб, како дел од Иницијативата за сливот на Нил. Со цел зголемување на наводнуваното земјоделско производство, овој предложен проект постепено ќе развива вкупна површина од 20.000 хектари.

## Белешки

Категорија:Реки во Етиопија
Мало Густо

**Мало Артур Густо** (роден на 19 мај 2003, во Десен Шарпје) — француски фудбалер, играч од одбраната на  и на француската репрезентација.

Категорија:Живи луѓе
Категорија:Француски фудбалери
Категорија:Фудбалери на ФК Олимпик Лион
Категорија:Фудбалери на ФК Челзи
Категорија:Родени во 2003 година
Џамија (Лавце)

**Џамија (Лавце)** — главна селска џамија во тетовското село Лавце, Општина Тетово.

## Местоположба

Џамијата се наоѓа во средиштето на Лавце.

## Галерија


Податотека:Џамија во Лавце 2.jpg|Влезот
Податотека:Џамија во Лавце.jpg|Поглед на минарето


## Наводи

## Надворешни врски

Категорија:Лавце
Лавце
Лавце
Џамија (Лисец)

**Џамија (Лисец)** — главна селска џамија во тетовското село Лисец, Општина Тетово.

## Местоположба

Џамијата се наоѓа во средиштето на Лисец.

## Галерија


Податотека:Џамија во Лисец 2.jpg|Влезот
Податотека:Џамија во Лисец 3.jpg|Поглед на минарето


## Наводи

## Надворешни врски

Категорија:Лисец
Лисец
Лисец